#  **DECIZIA ETAPEI DE ÎNCADRARE**

**DRAFT**

## Nr. din

Ca urmare a solicitării de emitere a acordului de mediu adresate de **ASOCIAȚIA PENTRU ÎNFIINȚAREA ȘI SPRIJINIREA ȘCOLII GERMANE DIN BUCUREȘTI ,** cu sediul în Municipiul Bucureşti, str. Aron Cotruș nr. 51 - 59, sector 1 înregistrată la A.P.M. Bucureşti, cu cu nr. 8247 din 22.03.2018, completată ulterior cu documentaţii înregistrate cu nr. 13988 din 13.06.2018 şi nr. 14273 din 19.06.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Directivei 2014/52/UE** a Parlamentului European și a Consiliului din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice și private asupra mediului

**APM Bucureşti decide**, ca urmare a consultărilor desfăşurate în cadrul şedinţei Colectivului de Analiză Tehnică din data de 21.06.2018, că proiectul*„Construire ansamblu școlar, parcare, sală de sport, cantină cu bucătărie, anexe, împrejmuire”,* propus a fi amplasat în str. Străulești nr. 69-71 (str. Coralilor nr. 20G), sector 1, Bucureşti, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

***Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

**a).** **Proiectul** se încadrează în Anexa 2, pct. 10 lit. b) în H.G. nr. 445/2009 privind evaluarea impactului anumitor proiecte publice şi private asupra mediului - Lista proiectelor pentru care trebuie stabilită necesitatea efectuării evaluării impactului asupra mediului;

**b). *Caracteristicile proiectului*:**

 - mărimea proiectului:

 Proiectul prevede construirea unui ansamblu de învăţământ cu următoarele funcţiuni: creşă, grădiniţă, corp administrativ cu sală spectacole, şcoală primară, gimnaziu, liceu, cantină şi bucătărie şi sală de sport., astfel:

* Obiect A – Creşă şi grădiniţă, compus din: corp C1, corp C2 şi corp C3 – suprafaţă 1760, 0 mp;
* Obiect B – Şcoala primară, gimnazială, liceu şi administraţie, compus din: corp C4, corp C5 şi corp C6 – suprafaţă 1770, 0 mp;
* Obiect C – Sală de sport şi cantină cu bucătărie, compus din: corp C7, corp – suprafaţă 1808, 0 mp.
* Spaţii exterioare: piaţetă centrală (plaza), teren sport, locuri de joacă pentru fiecare nivel de învăţământ, locuri de parcare.

 Suprafaţă totală a terenului – 21322,00 mp (terenul este rezultat în urma alipirii a trei loturi, fostele parcele P8, S6 şi P9, care fac parte din Ansamblul Băneasa al SC OMV PETROM SA)

 Suprafaţă totală construită – 5613 mp;

 Suprafaţă drumuri şi parcaje – 3684,06 mp;

 Suprafaţă trotuare, alei, plaza – 2781,83 mp;

 Suprafaţă teren sport – 1540,00 mp.

 Suprafaţă totală spaţii verzi – 8474 mp, care prevede platări de arbori, arbuşti şi plante perene.

 Regim maxim de înălţime al clădirilor : P+2E

 POT = 28 %, CUT = 0,51

 Indicatori urbanistici reglemetaţi prin PUD: POT max = 36 %, CUT max = 0,67, H max = 18 m, Rhmax P+2E.

 Proiectul nu prevede tăieri de arbori.

- cumularea cu alte proiecte – nu este cazul;

- utilizarea resurselor naturale – nu este cazul;

- productia de deşeuri - în perioada lucrărilor de execuţie rezultă deşeuri specifice activităţii de construcţie; din excavaţii va rezulta pământ cu conţinut de subtanţe periculoase care va fi predat societăţilor autorizate în vederea eliminării; prin gestionarea corespunzătoare a deşeurilor, impactul va fi redus; din perioada funcţionarii vor rezulta deşeuri menajere, deşeuri de ambalaje;

- emisii poluate, inclusiv zgomotul şi alte surse de disconfort: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor de execuţie şi vor fi în limite admisibile;

- riscul de accident, tinându-se seama în special de substanţele şi de tehnologiile utilizate: nu este cazul.

**c). *Localizarea proiectului*:**

- utilizarea existentă a terenurilor: în conformitate cu Planul Urbanistic General al Municipiului Bucureşti terenul este cuprins în subzona R- zona echipamentelor tehnice majore; conform PUZ "Şos. Străuleşti nr. 69-71, 69A, 69D" aprobat cu HCGMB nr. 286/29.09.2016 terenul este situat în UTR1 – locuinţe colective, birouri, servicii, comerţ; terenul a făcut obiectul PUD – str. Coralilor nr. 20G, sector 1, aprobat cu HCL Sector 1 nr. 31 din 31.01.2018.

- relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

- capacitatea de absorbţie a mediului, cu atenţie deosebită pentru:

* zonele umede – nu este cazul.
* zonele costiere –nu este cazul.
* zonele montane şi cele împădurite – nu este cazul.
* parcurile şi rezervaţiile naturale – nu este cazul.
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul**.
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul.
* ariile în care standardele de calitate a mediului stabilite de legislaţie au fost deja depăşite:

Terenul pe care se va dezvolta investiția propusă face parte din *Amplasamentul Băneasa* al SC OMV PETROM SA pe care a funcţionat Terminalul de produse petroliere Baneasa.  În vederea indeplinirii obligaţiilor de mediu stabilite în avizele de mediu la încetarea activităţilor cu impact asupra mediului, pe amplasament s-a realizat o decontaminare parţială a solului / subsolului şi apei subterane

În cadrul fazei de planificare a prezentului proiect s-au efectuat investigaţii ale solului şi apei subterane, în vederea stabilirii stării actuale ale amplasamentului.

Rezultatele obţinute au pus în evidenţă faptul că solul este parţial afectat de hidrocarburi totale (HTP) care se găsesc în concentraţii care depăşesc pragul de intervenţie pentru terenuri cu folosinţă sensibil.

Prin implementarea măsurilor constructive si tehnice, precum si a restricţiilor recomandate de către elaboratorul studiului de evaluare a riscurilor de mediu, sănătate şi securitate, impactul atat pe perioada de construire cât si în timpul funcţionării va fi diminuat.

* ariile dens populate: nu este cazul.
* peisajele cu semnificaţie istorică, culturală şi arheologică: nu este cazul.

**d). *Caracteristicile impactului potential*:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – nu este cazul**.**

- natura transfrontalieră a impactului – nu este cazul;

- mărimea şi complexitatea impactului – redusă;

- probabilitatea impactului: redusă în timpul realizării lucrărilor de construire;

- durata, frecvenţa şi reversibilitatea impactului: impact redus asupra mediului în perioada desfăşurării lucrărilor de execuţie.

e). *Lipsa comentariilor* din partea publicului ca urmare a publicarii anuntului privind depunerea solicitării de obţinere a acordului de mediu.

***Condiţiile de realizare a proiectului:***

1. Investiţia şi organizarea de şantier se vor realiza cu respectarea cerinţelor impuse prin certificatul de urbanism nr. 895/98/S/17899 din 08.06.2017 emis de Primăria Sectorului 1, precum şi prin avizele impuse prin acesta.
2. Se vor respecta prevederile PUD – str. Coralilor nr. 20 G, sector 1, aprobat cu HCL Sector 1 nr. 31 din 31.01.2018.
3. Se vor respecta condiţiile din avizul emis de SC APA NOVA BUCUREŞTI SA.
4. Se vor amenaja şi întreţine suprafeţele de spaţii verzi menţionate în proiect (suprafaţă totală spaţii verzi – 8474 mp, care prevede platări de arbori, arbuşti şi plante perene). Nu se vor planta pomi fructiferi sau alte tipuri de plante comestibile în perimetrul viitorului ansamblu şcolar.
5. Se va limita impactul asupra factorilor de mediu pe perioada de construcţie şi funcţionare a obiectivului, prin respectarea măsurilor pentru:

**✓ Protecţia calităţii apelor :**

- Alimentarea cu apă în scop potabil, igienico - sanitar şi pentru refacerea rezervei de incendiu se va asigura din reţeua publică existentă în zonă;

- Apele uzate menajere vor fi evacuate în reţeaua de canalizare orăşenească existentă în zonă; apele uzate provenite de la cantina cu bucătărie a ansamblului vor fi trecute printr -un separator de grăsimi inainte de evacuarea în reţeaua de canalizare orăşenească;

- Apele pluviale de pe acoperişurile clădirilor şi de pe platformele betonate vor fi direcţionate, prin intermediul colectoarelor publice, către bazinul colector din incinta Petrom City, de unde vor fi trecute printr-un separator de hidrocarburi existent şi apoi descărcate în Lacul Băneasa, cu avizul autorităţilor competente.

- Calitatea apelor uzate evacuate în reţeaua de canalizare orăşenească va respecta prevederile Normativului privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA - 002/2002 – Anexa nr.2 din H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HGR nr. 352/2005.

- Se interzice descărcarea de deşeuri de orice tip sau alte substanţe în canalizarea orăşenească.

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- Se vor respecta condiţiile de calitate a aerului în zonele protejate prevăzute în STAS 12574/87.

- Pentru, se va prevedea instalarea unui sistem de colectare a vaporilor din sol şi de evacuare a acestora în atmosfera , prin intermediul a 12 coşuri prevăzute cu filtre cu cărbune activ în vederea reţinerii contaminanţilor

*- coşurile aferente sistemului de colectare a vaporilor din sol (instalat în vederea* evitării *pătrunderii vaporilor de produs petrolier din sol în interiorul viitoarelor clădiri sau în zonele de joacă) vor fi prevăzute cu filtre cu cărbune activ în vederea reţinerii contaminanţilor* înainte de evacuarea în atmosferă, astfel încât să nu se depăşească valorile limita de emisie prevazute in Ordinul nr.462/1993.

- La emisie, concentraţia poluanţilor rezultaţi din arderea combustibilului la centralele termice (pe perioada de exploatare), nu va depăşi valorile limita de emisie prevazute in Ordinul nr.462/1993;

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- *pământul contaminat rezultat din excavare va fi transportat la un operator autorizat pentru depozitarea si remedierea sau eliminarea acestuia;*

*- materialul de umplutură va fi format din pământ care va respecta condiţiile de calitate prevăzute pentru folosinţe sensibile , conform Ord.nr.756/2007;*

- *stratul de sol curat care se va decoperta se va depozita temporar intr-un spaţiu special destinat din cadrul organizării de şantier, asigurându-se contact diorect doar cu sol de aceeasi calitate ;*

*- se vor lua toate măsurile pentru evitarea oricărui risc pentru factorul de mediu, sănătatea umană, obiectivele social - economice, precum şi protejarea altor receptori sensibili din zonele adiacente amplasamentului.*

- La încheierea lucrărilor de construcţie terenurile ocupate temporar vor fi eliberate şi redate circuitului iniţial de folosinţă.

**✓ Protecţia împotriva zgomotului şi vibraţiilor**

**-** Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

- Se vor lua toate măsurile de protecţie antifonică în zona de lucru a şantierului.

**✓ Protecţia aşezărilor umane**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Organizările de şantier vor fi dotate cu echipamente PSI necesare intervenţiei operative în caz de incendiu.

**✓ Gospodărirea deşeurilor**

- Deşeurile se vor depozita numai în spaţii special amenajate ; se interzice depozitarea deşeurilor de orice fel în mod neorganizat pe sol.

- Deşeurile menajere rezultate atât pe perioada de construcţie cât şi pe perioada de exploatare, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Deşeurile inerte provenite din construcţii (resturi de beton sau mortar) pot fi colectate şi eliminate prin valorificare locală în pavimentul drumurilor sau predate unităţilor specializate.

- Pământul contaminat rezultat din excavare va fi transportat la un operator autorizat pentru depozitarea si remedierea sau eliminarea acestuia ;

6. La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

7. Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

*8. In vederea gestionării riscurilor de mediu şi sănătate şi securitate în muncă în timpul lucrărilor de excavare şi construcţie se vor respecta măsurile si restricţiile recomandate de către elaboratorul studiului de evaluare a riscurilor de mediu, sănătate şi securitate şi prevăzute prin proiect .*

*9. Ţinînd cont de recomandările Studiului de Evaluare a Riscului elaborat de ERM, se vor lua măsuri constructive şi tehnice în vederea reducerii riscului de infiltrare a vaportilor potenţial periculoşi în interiorul clădirilor, precum şi a eliminării riscului pentru utilizatorii ansamblului scolar de a intra în contact cu potenţialii vapori periculoşi din sol.*

*10. Pe perioada lucrărilor de construcţie se va monitoriza periodic calitatea apelor pluviale, precum şi calitatea aerului la limita amplasamentului pentru metan, BTEX şi fracţii volatile ale produsului petrolier.*

11. *Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va insoti procesul-verbal de receptie a lucrarilor aferente investitiei realizate conform art.49, alin.3 din Ord. nr.135/2010.*

*12. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, conform art.39, alin.1 din Ord. nr.135/2010, inclusiv în cazul în care modificările survin în urma obţinerii avizelor/acordurilor solicitate prin certificatul de urbanism.*

13. Pe toată durata execuţiei şi funcţionării obiectivului se vor respecta prevederile:

* O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator.
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* SR 10009/2017 Acustica. Limite admisibile ale nivelului de zgomot în mediul ambiant;
* H.G. nr. 321/2005, republicată, privind evaluarea şi gestionarea zgomotului ambiental;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* Legea nr. 211/2011 privind regimul deşeurilor, republicată, cu modificările şi completările ulterioare.

14. Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare.

 **Prezenta decizie este însoţită de planul de situaţie propus, vizat spre neschimbare.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,

Dr. ing. Simona Mihaela ALDEA

 ŞEF SERVICIU AVIZE, ACORDURI,

AUTORIZAŢII,

Ing. Andrei STROIAN

ÎNTOCMIT,

Ing. Narcisa SERAFIM